P6_TA(2005)0425
Euroopa angerjas
Euroopa Parlamendi resolutsioon euroopa angerja varude taastamise eesmärgil koostatud ühenduse
tegevuskava arengu kohta (2005/2032(INI))
Euroopa Parlament,
— võttes arvesse komisjoni teatist nõukogule ja Euroopa Parlamendile “Euroopa angerja majandamise
eesmärgil koostatud ühenduse tegevuskava areng ”(KOM(2003)0573);
— võttes arvesse kodukorra artiklit 45;
— võttes arvesse kalanduskomisjoni raportit (A6-0284/2005),
1. palub komisjonil liikmesriike võimalikult kiiresti üles kutsuda koostama riiklikke korraldamiskavasid,
mis peavad hõlmama järgmisi punkte:
a) tehnilised meetmed, mis võetakse takistuste tekkimise korral veeteedel, et lihtsustada võimalikult palju
angerjate rännet, s.o ülemjooksul koondumist ja allavoolu mere suunas liikumist,
b) kalastamisandmete kogumine, kalastamise seire ning vajaduse korral kalastamise hulga piiramine, kui
see on ajalooliste ja teaduslike andmetega põhjendatud, nii elukutseliste kui ka hobikalastajate täht-ajaliste püügikeeldude või püügimahtude vähendamise abil, kusjuures tuleb arvestada kalastamisviisideriiklike erinevuste ja usaldusväärse isereguleerimisega,
c) klaasangerjate ja ettekasvatatud angerjate asustamise suurendamine Euroopa siseveekogude majandata-
vatele aladele;
d) tagamine, et angerja ettekasvatamine ei muutuks nii laiaulatuslikuks, et see hakkaks looduslikult varusid
täitva klaasangerja puudumise või täiskasvanud hõbeangerja looduslikesse kudemispaikadesse siirdu-mise ärajäämise tõttu häirima loodusliku angerja kalamajanduse elujõulisust;
e) kormoranide asurkondade majandamisega seotud meetmed angerjate suremuse vähendamiseks;
2. kutsub komisjoni üles teostama uurimust kliimamuutuste tähtsuse kohta angerjavarude vähenemisel;3. kutsub komisjoni üles teostama ookeanides täpsemaid uurimusi võimalike takistuste kohta angerjate
loomulikul rändel Sargasso merre;
4. võtab teadmiseks Rahvusvahelise Mereuuringute Nõukogu selleteemalised teaduslikud raportid;
5. kutsub komisjoni üles viima läbi uurimust angerjate tervise ja takistuste kohta, mis võivad angerjate
edukat rännet ja sigimist mõjutada väliste faktoritena, nagu PCB ja kalade haigused;
6. kutsub komisjoni üles viima läbi uurimust kõnealuse angerjaliigi varude biogeograafilise leviku kohta;7. kutsub komisjoni üles viima läbi uurimust, et hinnata mageveeteede reostust, mis ühe tegurina mõju-
tab angerjate suremust;
8. kutsub komisjoni üles viima läbi uurimust muutumisprotsessi toetamise võimaluste kohta, muu hulgas
juurdepääsuga Euroopa Kalandusfondile;18.11.2006 ET C 280 E/63 Euroopa Liidu Teataja
Teisipäev, 15. november 2005
9. kutsub komisjoni üles kohandama angerjapüügi- ja ekspordipoliitikat nii, et loodusliku rände jaoks
jääks piisavalt klaasangerjat ning et mõistliku hinna eest oleks saada küllaldaselt klaasangerjat, millega asus-tada angerjate looduslikke elupaiku vastavalt Euroopa kalavarude säästva majandamise põhimõtetele;
10. kutsub komisjoni üles tegema ettepanekuid meetmete kehtestamiseks kalapüügi ja turustamise halda-
miseks ning müügiks pakutava klaasangerja hulga üle järelevalve teostamiseks püügidokumentatsiooni süs-teemi kaudu, et tõhusamalt võidelda ebaseadusliku kalapüügi vastu, kuna ebaseaduslik kalapüük on noorteja täiskasvanud angerjate varude märgatava vähenemise põhjuseks;
11. kutsub komisjoni üles esitama ettepanekuid, kuidas oleks võimalik leevendada klaasangerja püügi ja
ekspordi piiramise sotsiaalmajanduslikke tagajärgi;
12. kutsub komisjoni üles võimalikult kiiresti lisama kalanduseelarvesse eelarverida Euroopa siseveekogu-
del kalastamise ümberstruktureerimise kaasrahastamiseks ja klaasangerja valdkonna poliitika muutmisesttingitud mõjude leevendamiseks;
13. kutsub komisjoni üles pärast tegevuskava rakendamist Euroopa Parlamenti ja nõukogu teavitama igal
aastal igas liikmesriigis saavutatud edusammudest ja tulemustest;
14. teeb presidendile ülesandeks edastada käesolev resolutsioon nõukogule ja komisjonile.
P6_TA(2005)0426
Euroopa ühenduste privileegide ja immuniteetide protokolli võimalik rikkumine
mõne liikmesriigi poolt
Euroopa Parlamendi resolutsioon Euroopa ühenduste privileegide ja immuniteetide protokolli või-
maliku rikkumise kohta mõne liikmesriigi poolt (2005/2187(INI))
Euroopa Parlament,
— võttes arvesse Euroopa ühenduste 8. aprilli 1965. aasta privileegide ja immuniteetide protokolli artik-
lit 10 ning 20. septembri 1976. aasta Euroopa Parlamendi liikmete valimist otsestel ja üldistel valimistel
käsitleva akti artikli 6 lõiget 2;
— võttes arvesse Euroopa Ühenduste Kohtu 12. mai 1964. aasta ja 10. juuli 1986. aasta otsuseid (1);
— võttes arvesse Jean-Charles Marchiani puutumatuse kaitse taotlust Prantsusmaa kohtuvõimude ees;
— võttes arvesse oma 5. juuli 2005. aasta otsust (2), milles otsustati Jean-Charles Marchiani puutumatust
kaitsta;
— võttes arvesse kodukorra artikli 121 lõiget 2;
— võttes arvesse õiguskomisjoni raportit (A6-0316/2005),
A. arvestades, et Prantsusmaa kassatsioonikohtu 16. märtsi 2005. aasta otsuse nr 1784 puhul, milles
väidetakse, et ükski õigusnorm, rahvusvaheline kokkulepe ega konstitutsiooniline põhimõte ei lubajäreldada, et Prantsusmaa kriminaalmenetluse seadustiku artikli 100-7 esimene lõik kohalduks EuroopaParlamendi liikmete suhtes, pole arvesse võetud kõnealuse protokolli artiklit 10, jättes Prantsuse koda-kondsusega Euroopa Parlamendi liikme ilma võimalusest saada kaitset Prantsusmaa kriminaalmenetluseseadustiku artikli 100-7 esimese lõigu alusel, mis tagab kaitse rahvusparlamendi liikmetele;
(1) Kohtuasi 101/63: Wagner v. Fohrmann ja Krier (EKL 1964, lk 383) ja kohtuasi 149/85: Wybot v. Faure ja teised (EKL
1986, lk 2391).
(2) Sel kuupäeval vastu võetud tekstid, P6_TA(2005)0269.C 280 E/64 ET 18.11.2006 Euroopa Liidu Teataja
Teisipäev, 15. november 2005